

**OBRAZLOŽENJE FINANCIJSKOG PLANA ZA 2022. GODINU**

Plan prihoda i rashoda, primitaka i izdataka za 2022.godinu, predlažemo u iznosu 49.687.787,00 kn.

Planom su obuhvaćeni prihodi i rashodi za redovno poslovanje škole u iznosu =9.276.462,00 kn, projekt dogradnje Medicinske škole Bjelovar ( RCK-1 ) u iznosu 27.130.075,00 kn, projekt uspostave Regionalnog centra kompetencija Medicinske škole Bjelovar ( RCK-2) u iznosu 13.069.250,00 kn i dva projekta u okviru ERASMUS+ projekata u iznosu 212.000,00 kn

Plan prihoda i rashoda za redovno poslovanje škole je uravnotežen i sastoji se od tri dijela, prema izvorima financiranja. Izvori prihoda su: državni proračun, županijski proračun i vlastiti izvori financiranja. Prema navedenim izvorima, plan je slijedeći:

 Državni proračun za tekuće poslovanje– 7.973.700,00 kn ili 85,96 %

 Županijski proračun – 1.023.762,00 kn ili 11,04%

 Gradski proračun za organizaciju Lidrana ili slične manifestacije – 5.000,00 kn ili 0,05%

 Vlastiti izvori – 274.000,00 kn ili 2,95%

Plan prihoda i rashoda iz državnog proračuna za redovno poslovanje je financijski najznačajniji i odnosi se na financiranje plaća zaposlenika, u redovnom radu i prekovremenom radu, ostale rashode za zaposlenike, a to su: jubilarne nagrade, darovi za djecu i božićnica, regres za godišnji odmor, pomoći u smrtnom slučaju i slučaju bolovanja dužeg od 90 dana, pomoć kod rođenja djeteta i otpremnine kod odlaska u mirovinu. Iz istog se izvora financiraju doprinosi na plaće zaposlenika, naknade za rad vanjskih suradnika i naknada za invalide zbog nezapošljavanja propisane kvote zapošljavanja invalida u odnosu na ukupan broj zaposlenih. Sve navedeno se isplaćuje iz državnog proračuna i to putem Centralnog obračuna plaća (COP). Financiranje se vrši na način da izvršimo obračun plaća i naknada u COP-u i na određeni dan sredstvima državne riznice vršimo isplatu.

Osim sredstava primljenih preko sustava državne riznice, iz državnog proračuna primamo na žiro račun škole sredstva za:

* Isplatu plaća po sudskim presudama sa obračunom kamata na neto iznose, ali i poreze i doprinose te parnične troškove koje škola mora podmiriti zaposlenicima
* Isplatu sudskih pristojbi koje škola plaća na presude za isplatu razlike plaće
* Troškove službenih putovanja kada su putovanja inicirana od strane Ministarstva, kao što je ispravci radova državne mature, vođenje učenika na državna natjecanja i slično
* Troškove odlaska učenika na državna natjecanja
* Voditelje županijskih stručnih vijeća za troškove održavanja županijskih stručnih vijeća i slične rashode
* Nabavu opreme za školu u sklopu kurikularne reforme ( opremanje učionica i kabineta)
* Nabavu lektire za školsku knjižnicu
* Kupnju udžbenika za djecu koja na to steknu pravo po socijalnim kriterijima

Sredstva primljena iz Državnog proračuna se evidentiraju u grupi vlastitih prihoda i rashoda, ali je navedeno da je izvor prihoda – državni proračun. Takav način evidentiranja prihoda je propisan zakonom jer nam državni proračun nije nadležan proračun pa se kod njih evidentira kao pomoći drugim proračunima, a kod nas kao vlastiti prihod i rashod koji ulazi u konsolidaciju nadležnog proračuna.

Za 2022.godinu planiramo navedene izdatke u slijedećim iznosima:

- plaće = 6.373.000,00 kn; ostali rashodi za zaposlene = 250.000,00kn; doprinosi na plaće = 1.100.000,00 kn; naknade troškova zaposlenima ( putni nalozi ako se putuje sa zadatkom i u organizaciji Ministarstva ili Agencija ) =2.500,00 kn, rashodi za materijal i energiju ( sredstva primljena od Ministarstva za nastavni materijal i opremanje škole ) = 11.000,00 kn, naknade za rad vanjskih suradnika i druge usluge = 122.200,00 kn i naknada za invalide, parnične troškove i druge nespomenute rashode = 60.000,00 kn, kamate i druge financijske izdatke =50.000,00 kn, nabavku opreme 5.000,00 kn i nabavu knjiga za knjižnicu 5.000,00 kn.

Obračun plaća i svih drugih naknada se vrši prema pravima iz Zakona o radu i Kolektivnog ugovora za srednje škole.

Županija kao osnivač škole, podmiruje sve rashode za tekuće poslovanje škole. Međutim, unutar plana prihoda i rashoda iz županijskog proračuna imamo podjelu prihoda i rashoda. Tako se redovno poslovanje škole financira iz decentraliziranih funkcija i za 2022.godinu nam je dodijeljeno 720.158,00 kn iz kojih financiramo redovno poslovanje, odnosno tekuće rashode i izdatke škole. Planom za 2022.godinu, planiramo 710.158,00 kn za tekuće rashode, a 10.000,00 kn za kupnju dugotrajne imovine. Osim navedenog, iz decentraliziranih sredstava se planira druga faza sanacije kotlovnice za sve četiri škole u iznosu 250.000,00 kn. Nositelj projekta je naša škola, a po okončanju sanacije će uložena vrijednost biti raspoređena na povećanje vrijednosti objekata svih škola.

Iz navedenog iznosa od 720.158,00 kn se planira financirati slijedeće rashode:

* Naknade troškova zaposlenima – 178.500,00 kn

Ovdje su planirana službena putovanja, prijevoz na posao i sa posla i stručna usavršavanja zaposlenih. Najznačajnija stavka ove grupe rashoda je prijevoz na posao koji čini nešto više od polovice planiranog iznosa

* Rashodi za materijal i energiju – 296.000,00 kn

Rashodi materijala su: uredski materijal, stručna literatura, materijal za čišćenje, higijenski materijal, materijal za nastavu, materijal za vježbe, materijal za tekuće i investicijsko održavanje zgrade i opreme škole.

Rashodi za energiju su rashodi za električnu energiju, plin i gorivo za kosilicu.

U ovoj grupi rashoda su i rashodi za kupnju sitnog inventara i zaštitne odjeće i obuće.

Najznačajnije stavka ove grupe rashoda je materijal za vježbe, materijal za tekuće i investicijsko održavanje i rashodi za energiju. Potrebno je napomenuti rashod materijala za održavanje jer se ovdje evidentiraju toneri za pisače koji na godišnjoj razini iznose dosta značajan rashod.

* Rashodi za usluge – 195.262,00 kn

Rashodi za usluge obuhvaćaju: usluge telefona, pošte i prijevoza, usluge tekućeg i investicijskog održavanja zgrade i opreme škole, usluge promidžbe i informiranja, komunalne usluge, usluge najamnine i zakupnine, zdravstvene usluge, intelektualne usluge, računalne usluge te ostale usluge koje obuhvaćaju grafičke usluge, usluge čuvanja i čišćenja i drugo.

U grupi rashoda za usluge, najznačajnija je stavka usluga za tekuće i investicijsko održavanje jer je potrebno održavati zgradu i opremu škole na zadovoljavajućoj razini i taj rashod čini oko 25% ukupne grupe rashoda. Slijedi ga rashod za intelektualne usluge, gdje evidentiramo autorske ugovore, ugovore o djelu ( bez vanjskih suradnika u nastavi ), usluge odvjetnika i ostale intelektualne usluge. U ostale intelektualne usluge spadaju usluge ispitivanja ispravnosti instalacija i opreme, usluge izrade web stranice, usluge implementacije zakonskih propisa kao što je zaštita osobnih podataka i slično. Komunalne usluge su također značajan rashod. Zdravstvene usluge se odnose na usluge sistematskih pregleda zaposlenika čije pravo je propisano kolektivnim ugovorom.

* Naknade troškova osobama izvan radnog odnosa se odnosi na isplate putnih naloga osobama koje su angažirane za određena predavanja i slično i planiraju se u iznosu 1.000,00 kn
* Ostali nespomenuti rashodi poslovanja – 33.396,00 kn

Ovim rashodom su obuhvaćeni: upravne, sudske i javnobilježničke pristojbe, reprezentacija, članarine i ostali rashodi kao što su rashodi natjecanja i slični rashodi. Pristojbe su propisane zakonom, članarine ovise o udruženjima u kojima su škola ili zaposlenici i reprezentacija koja se utroši kod organizacije natjecanja, sastanaka ili susreta škola.

* Ostali financijski rashodi – 6.000,00 kn

Ovdje se evidentira rashod usluga banaka i platnog prometa te kamate na zakašnjela plaćanja.

Predloženi plan za kupnju dugotrajne imovine iz decentraliziranih sredstava u iznosu 10.000,00 kn se odnosi na kupnju neophodne dugotrajne imovine kako bi se proces poslovanja mogao nesmetano odvijati. Zbog dugog korištenja opreme, svake godine dođe do kvara određenog osnovnog sredstva koje je potrebno zamijeniti.

Osim navedenih 720.158,00 kn za redovno financiranje škole i 250.000,00 kn za sanaciju kotlovnice iz decentraliziranih sredstava, planiramo 14.604,00 kn za provedbu Sheme školskog voća koja je financirana sredstvima EU, ali se provodi preko Županije.

U planu za 2022. godinu planiraju se i stavke za natjecanja u iznosu 11.000,00 kn, za financiranje tehničke podrške mreže škola planiramo 15.000,00 kn te nabavu maski, dezinficijenata i drugih sredstava iznos od 13.000,00 kn. Ostale rashode kao što je usavršavanje zaposlenika ili promicanja zvanja i zanimanja, nismo planirali jer nismo dobili odobrenje osnivača za takvo planiranje. U ožujku ili travnju, Županija utvrđuje iznose proračuna za takve namjene i tada nam dodjeljuje iznose po pojedinačnim zahtjevima, a mi ćemo ih rebalansom unijeti u naše planove.

Iz gradskog proračuna planiramo prihode i rashode u iznosu 5.000,00 kn, to je najčešće za organizaciju gradskog Lidrana ili slične manifestacije ako ju provodi naša škola.

Vlastiti i ostali prihodi i rashodi škole se planiraju u iznosu 274.000,00 kn. Sastoje se od vlastitih izvora koji se odnose na vlastite prihode škole u iznosu 174.000,00 kn i uplate učenika u iznosu 100.000,00 kn.

Prihodi i rashodi iz vlastitih izvora su:

* Prihod od kamata u iznosu 1.000,00 kn, realizira se u nešto manjem iznosu jer škola raspolaže malim iznosima novčanih sredstava, obzirom da posluje u sklopu državne i županijske riznice, što znači da sredstva niti ne stižu na račun škole nego se direktno uplaćuju za namjenu za koju su obračunata. Tim prihodima se kupe knjige za knjižnicu.
* Prihodi od pruženih usluga se planiraju u iznosu 160.000,00 kn i odnose se na prihode od zakupa, prihode od naplate povećanih troškova školovanja, prihode od prodaje dnevnika prakse i prihode od naplaćenih šteta. Iz navedenih prihoda se kupuje materijal za vježbe, plaćaju grafičke usluge tiskanja dnevnika prakse, plaće za rad izvan redovnog nastavnog procesa, naknade šteta se troše na saniranje nastalih šteta, a prihodi od zakupa ulažu u kupnju nove opreme za školu.
* Prihodi od uplata učenika se planiraju u iznosu 100.000,00 kn i troše za namjenu za koju su uplaćena, a to su: posjeta kazalištu, stručne ekskurzije i druge namjene.
* Iz donacija planiramo 13.000,00 kn koje su uvijek namjenske i to u novčanom iznosu ili u opremi škole te se troše namjenski.

Škola provodi, kao što je već navedeno, dva velika projekta. Projekt dogradnje Medicinske škole Bjelovar se provodi od 2020. godine i planira se završiti 2023. godine. Ukupna vrijednost projekta iznosi 32.019.270,00 kn. Planiranje prihoda i rashoda za 2022. godinu je slijedeće:

|  |  |  |
| --- | --- | --- |
|  | **DOGRADNJA MEDICINSKE ŠKOLE - RCK-1**2022. godina |  |

* Prihodi iz županijskog proračuna za rashode poslovanja 9.320,00 kn
* Prihodi iz županijskog proračuna za nefinancijsku imovinu 1.400.600,00 kn
* Prihodi iz državnog proračuna za rashode poslovanja 9.320,00 kn
* Prihodi iz državnog proračuna za nefinancijsku imovinu 1.400.600,00 kn
* Prihodi iz EU za rashode poslovanja 160.555,00 kn
* Prihodi iz EU za nefinancijsku imovinu 24.149.680,00 kn

**U K U P N O 27.130.075,00 kn**

* Plaće 31.715,00 kn
* Doprinosi na plaće 5.240,00 kn
* Rashodi za usluge 128.695,00 kn
* Ostali rashodi poslovanja 13.545,00 kn
* Postrojenja i oprema 11.003.370,00 kn
* Dodatna ulaganja na građevinskim objektima 15.947.510,00 kn

U K U P N O 27.130.075,00 kn

Drugi projekt, projekt uspostave Regionalnog centra kompetencija – Medicinske škole ima ukupnu vrijednost 28.368.481,00 kn i planira se provedba kroz 4 godine.

|  |  |  |
| --- | --- | --- |
|  | **USPOSTAVA RCK MEDICINSKE ŠKOLE - RCK-2****2022. godina** |  |
|  |  |  |  |  |  |

* Prihodi iz državnog proračuna za rashode poslovanja 1.765.380,00 kn
* Prihodi iz državnog proračuna za nefinancijsku imovinu 195.000,00 kn
* Prihodi iz EU za rashode poslovanja 10.003.870,00 kn
* Prihodi iz EU za nefinancijsku imovinu 1.105.000,00 kn

**U K U P N O 13.069.250,00 kn**

* Plaće 950.000,00 kn
* Ostali rashodi za zaposlene 25.000,00 kn
* Doprinosi na plaće 156.750,00 kn
* Naknade troškova zaposlenima 500.000,00 kn
* Rashodi za materijal i energiju 700.000,00 kn
* Rashodi za usluge 3.500.000,00 kn
* Ostali rashodi poslovanja 250.000,00 kn
* Subvencije trgovačkim društvima 2.593.020,00 kn
* Pomoći temeljem prijenosa EU sredstava 400.000,00 kn
* Tekuće donacije 2.694.480,00 kn
* Postrojenja i oprema 1.300.000,00 kn

**U K U P N O 13.069.250,00 kn**

Projekti u okviru ERASMUS+ projekata su započeli u 2020. godini, zbog pandemije nisu završeni prema planiranom vremenu pa se realizacija odvija u 2021. godini, a dio u 2022. godinu u kojoj je planirano 212.000,00 kn prihoda i rashoda.

Plan prihoda i rashoda je iskazan u Tablici PLAN PRIHODA I RASHODA 2022. GODINE I PROJEKCIJE 2023. I 2024. GODINE. U tablici je plan prihoda i rashoda za 2022. godinu, ali i projekcije za 2023. i 2024. godinu razrađeni po kontima prihoda na šestoj razini te rashoda na trećoj razini kao što nalaže zakon, a prikazani po izvorima financiranja. U slučaju odstupanja, ili promjene odobrenih sredstava od strane izvora prihoda, učiniti će se rebalans plana prihoda i rashoda.

Plan i projekcije prihoda i rashoda za navedeno razdoblje su u ravnoteži.